14 January 2021

แชมพู Joico ได้รับการยอมรับจากผู้เชี่ยวชาญด้านความงามของไทย

**แชมพู Joico K-PAK Reconstructing ครองตำแหน่ง** “ผลิตภัณฑ์ความงามแห่งปีประเภทแชมพู” **ประจำปี 2563**

กรุงเทพฯ – แชมพู Joico K-PAK Reconstructing ได้รับรางวัล “ผลิตภัณฑ์ความงามแห่งปีประเภทแชมพู” ในงานประกาศผลรางวัลผลิตภัณฑ์ความงามแห่งปี ลิปส์ บิวตี้ อวอร์ด 2020

งานประกาศผลรางวัลผลิตภัณฑ์ความงามแห่งปี ลิปส์ บิวตี้ อวอร์ด 2020 จัดขึ้นเป็นประจำทุกปีโดยนิตยสารลิปส์ นิตยสารไลฟ์สไตล์ แฟชั่น และความงามชั้นนำของไทย ซึ่งเป็นหนึ่งในโปรเจ็กต์พิเศษที่นิตยสารลิปส์ตั้งใจสร้างสรรค์มาอย่างต่อเนื่องยาวนานกว่า 20 ปี~~แล้ว~~ โดยงานประกาศรางวัลอันทรงเกียรตินี้ได้รับความสนใจและมีเหล่าบิวตี้บล็อกเกอร์ ผู้บริหารผลิตภัณฑ์ด้านความงามและเซเลบริตี้เข้าร่วมงานอย่างคับคั่ง

กลุ่มผลิตภัณฑ์ที่ได้รับรางวัลทั้ง 36 รางวัล รวมถึง “ผลิตภัณฑ์ความงามแห่งปีประเภทแชมพู”ได้รับการคัดสรรและเลือกเฟ้นโดยคณะกรรมการทั้ง 7 คน ประกอบด้วย บิวตี้บล็อกเกอร์ บุคคลในวงการบันเทิง และบรรณาธิการนิตยสารลิปส์

Joico เป็นแบรนด์ภายใต้หน่วยธุรกิจเฮงเค็ล บิวตี้แคร์ โปรเฟสชั่นแนล แชมพู K-PAK Reconstructing มีส่วนผสมของเคราตินและสารสกัดจากผลฝรั่งที่มีส่วนฃ่วยเสริมสร้างเส้นผมที่อ่อนแอและป้องกันความเสียหายที่อาจเกิดชึ้นในอนาคตเมื่อใช้ร่วมกันกับครีมนวดผม K-PAK Reconstructing

นายธีรศักดิ์ ไตรทิพย์ ผู้จัดการทั่วไป เฮงเค็ล บิวตี้แคร์ โปรเฟสชั่นแนล ประเทศไทย กล่าวว่า “เรารู้สึกตื่นเต้นมากกับรางวัลนี้ Joico มุ่งมั่นที่จะสร้างนวัตกรรมที่ส่งเสริมสุขภาพของเส้นผม ลูกค้าของเราเป็นแนวหน้าในการพัฒนาผลิตภัณฑ์ของเราและเราจะทำงานอย่างใกล้ชิดกับพวกเขาต่อไป เพื่อสร้างสรรผลิตภัณฑ์ที่สอดคล้องกับความต้องการและเทรนด์ล่าสุด ”

**เกี่ยวกับ Joico**

Joico เป็นส่วนหนึ่งของ โซโตส อิงค์ (Zotos Inc.) ซึ่งเป็นแบรนด์ของเฮงเค็ลบิวตี้แคร์ เป็นผู้นำในการปฏิวัติเส้นผมที่มีสุขภาพดีมาตั้งแต่ปี พ.ศ.2518 พร้อมด้วยนวัตกรรมล่าสุดในการดูแลเส้นผมเพื่อสร้างเส้นผมที่สวยงามสุขภาพดี เพื่อยกระดับจิตวิญญาณของคุณและสร้างความมั่นใจ คำว่า “Joi” ไม่เพียงอยู่ในชื่อของเราเท่านั้น แต่ยังคงดำเนินการผ่านทุกสิ่งที่เราทำและในทุกๆ ผลิตภัณฑ์ที่เราสรรสร้าง นวัตกรรมผลิตภัณฑ์ของเราแต่ละชิ้นถูกสร้างขึ้นเพื่อช่วยให้เส้นผมกลับคืนสู่สภาพที่แข็งแรง เงางาม และมีสุขภาพดีที่สุด แม้หลังจากการใช้เพียงครั้งเดียวและทุกครั้งที่ใช้หลังจากนั้น การแบ่งปัน “Joi” ของผมที่มีสุขภาพดีเป็นมากกว่าคำสัญญา แต่เป็นการรับประกัน สำหรับข้อมูลเพิ่มเติม สามารถเข้าชมได้ที่ [www.joico.com](http://www.joico.com)

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2562 เฮงเค็ลมียอดขายมากกว่า 2 หมื่นล้านยูโร และมีผลกำไรดำเนินงานที่ปรับปรุงแล้ว 3,200 ล้านยูโร เฮงเค็ลมีพนักงานมากกว่า 52,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](file:///C:\Users\lauali\AppData\AppData\Local\Microsoft\Windows\INetCache\Content.Outlook\AppData\Local\Microsoft\Windows\AppData\Local\Microsoft\Windows\INetCache\Content.Outlook\7AS2YLW4\www.henkel.com)

ข้อมูลสำหรับสื่อมวลชน กรุณาติดต่อ

แม็กกี้ แทน

เฮงเค็ล

โทรศัพท์ +65 6424 7045

อีเมล maggie.tan@henkel.com